cyanic-selkie/wikianc huggingface dataset:
মুহাম্মাদের সামরিক জীবন
হুদাইবিয়া
হিজরি ৬ষ্ঠ সনের জ্বিলকদ মাসে হুদাইবিয়ার অভিযান সংঘটিত হয়। এই সনে নবী করীম একদা স্বপ্নে দেখেন যে, তিনি তার সঙ্গী-সাথীদের নিয়ে মদীনা থেকে মক্কায় চলে গেলেন এবং সেখানে উমরা পালন করলেন। নবীর স্বপ্ন নিছক একটি স্বপ্ন নয়, বরং সেটিও একধরনের ওহী। সুতরাং এরপর তিনি চৌদ্দশ সাহাবীসহ উমরা পালন করার জন্য মক্কা রওনা হলেন। কিন্তু জ়েদ্দা থেকে মক্কাগামী পথের পাশে হুদাইবিয়া নামক স্থানে মক্কার মুশরিকদের দ্বারা তিনি বাধাপ্রাপ্ত হন। ফলে, মক্কায় পৌছে উমরা পালন করা তার পক্ষে সম্ভব হয়নি। পথিমধ্যে হুদাইবিয়া নামক স্থানে উনি তীব্র বাধার সম্মুখীন হন। এই স্থানের সানিয়াতুল মিরার নামক স্থানে উনার উটনী বসে যায়। অপরদিকে কুরাইশদের পক্ষ থেকে সামরিক অভিযানের হুমকি আসতে থাকে। শেষ পর্যন্ত কুরাইশদের পক্ষ থেকে সুহায়ল ইবনে আমরকে দূত হিসাবে পাঠান হয়। সেখানে সাক্ষরিত সমঝোতা গুলিই হুদাইবার সন্ধি হিসাবে পরিচিত হয়। নবী করীম উমরার জন্য নিয়ে আসা পশুগুলো সেখানে কোরবানী করে মদীনায় ফিরে যান। অতঃপর পবিত্র ক্বোরআনে সুরা ফাতেহ তে ইহাকে প্রকাশ্য বিজয় হিসাবে অভিহিত করা হয়।
মুসলিম জোট সম্প্রসারণ
মক্কার হুমকীমুক্ত মুসলমানরা অন্যান্য ওয়াসিস ও গোত্রের বিরুদ্ধে তাদের কার্যক্রম প্রসারিত কর। তারা খায়বারের সমৃদ্ধ ওসিসকে জয় করে (খায়বারের যুদ্ধ দেখুন) এবং ঘাটাফান, মুররাহ, সুলাইম এবং হাওয়াইজিন এর বিরুদ্ধে অভিযানকারী দল পাঠিয়েছিল।
মক্কা বিজয়
থাম্ব|উনিশ শতকের গোড়ার দিকে পাণ্ডুলিপিটিতে মুসলিম সেনাবাহিনী মক্কার দিকে যাত্রা দেখানো হয়েছে। নবী মুহাম্মাদ খ্রিস্টীয় ৬৩০ অব্দে রক্তপাতহীনভাবে মক্কা নগরী দখল করেন। ইতিহাসে এই ঘটনা মক্কা বিজয় নামে খ্যাত। ঐতিহাসিকদের মতে মক্কা বিজয় ইসলামের ইতিহাসে সর্বশ্রেষ্ঠ বিজয় যদিও আল কুরআনে হুদাইবিয়ার সন্ধিকেই প্রকাশ্য বিজয় বলে উল্লেখ করা হয়েছে। মূলত প্রকৃতপক্ষে হুদাইবিয়ার সন্ধি এবং মক্কা বিজয় দুটিই মুহাম্মদ -এর অতুলনীয় দূরদর্শীতার ফল। হুদাইবিয়ার সন্ধির মাধ্যমে যে বিজয়ের সূত্রপাত হয়েছিল তার চূড়ান্ত রূপই ছিল মক্কা বিজয়। এই বিজয়ের ফলে মুসলমানদের পক্ষে আরবের অন্যান্য এলাকা বিজয় করা সহজসাধ্য হয়ে পড়ে। হুদাইবিয়ার সন্ধি মোতাবেক সন্ধির পরবর্তী বছর মুহাম্মদ  ২০০০ সাহাবা নিয়ে মক্কায় উমরাতুল ক্বাযা পালন করতে আসেন এবং এ সময়ই তিনি মক্কার কুরাইশদের মধ্যে নেতৃত্বের শুন্যতা লক্ষ্য করেন। তাদের ক্ষাত্রশক্তির সঠিক পরিমাপ করতে পেরেছিলেন তিনি এবং এজন্যই অধীর ছিলেন মক্কা বিজয়ের জন্য। এর ১ বছরের মাথায়ই তিনি তা সম্পন্ন করার জন্য মনস্থির করেন।
ক্ষয়ক্ষতি
হযরত মুহাম্মদ এর পরিচালিত সমস্ত যুদ্ধে মোট হতাহতের সংখ্যা কম-বেশি ১০০০ হতে পারে। সমসাময়িক ইসলামী পণ্ডিত মাওলানা ওয়াহিদউদ্দীন খান বলেছেন যে "২৩ বছর যাবত এই বিপ্লব সম্পন্ন হয়েছিল, ৮০ টি সামরিক অভিযান হয়েছিল। ২০ টিরও কম অভিযানে লড়াইয়ের সম্মুখীন হয়। এই যুদ্ধগুলিতে ২৫৯ জন মুসলমান এবং ৭৫৯ জন অমুসলিম মারা গিয়েছিল - মোট ১০১৮ জন মারা যায়। "
গ্রন্থপঞ্জি
<references group="lower-alpha"/>
চুনারুঘাট পৌরসভা
চুনারুঘাট পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।
অবস্থান ও আয়তন
চুনারুঘাট পৌরসভাটি সিলেট বিভাগের হবিগঞ্জ জেলার চুনারুঘাট উপজেলা সদরে অবস্থিত। এই পৌর এলাকাটির আয়তন ৮.১ বর্গ কিলোমিটার।
ইতিহাস
২০০৫ সালের ১০ অক্টোবর তারিখ চুনারুঘাট পৌরসভা গঠিত হয়।
প্রশাসনিক উপাত্ত
৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ
নির্বাচিত জন-প্রতিনিধি
মেয়র- সাইফূল ইসলাম রুবেল ৮নং ওয়ার্ডের কাউন্সিলর মোঃ আব্দুল হামিদ।
জনসংখ্যা উপাত্ত
২০০১ সালের আদমশুমারী অনুসারে এখানে প্রায় ২৪ হাজার লোক বসবাস করে।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথ
উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে।
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়।
শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে।
পল দ্যতিয়েন
right|thumb|লেখার টেবিলে ফাদার দ্যতিয়েন, ২০০৯ পল দ্যতিয়েন (৩০ ডিসেম্বর ১৯২৪ — ৩১ অক্টোবর ২০১৬) একজন বেলজিয়ান লেখক ও যাজক যিনি বাঙলা ভাষায় সাহিত্য রচনা করে সুখ্যাতি অর্জন করেছিলেন। মূলতঃ ব্রাসেলস শহরে বাসিন্দা হলেও দীর্ঘদিন খ্রীস্ট ধর্মপ্রচারক হিসেবে বিংশ শতকের দ্বিতীয়ার্ধে ভারতবর্ষে অবস্থান করেছেন। তিনি ফাদার দ্যতিয়েন নামে পরিচিতি লাভ করেন। এসময় তিনি ভালভাবেই বাংলাভাষা রপ্ত করেছেন। ফরাসী তার মাতৃভাষা হলেও তিনি স্বচ্ছন্দ্যে বাংলা বলতে এবং লিখতে পারতেন। 'ফাদার দ্যতিয়েন' নামে তার রচনা দীর্ঘকাল যাবৎ ভারতের দেশ পত্রিকাসহ বিভিন্ন পত্র-পত্রিকায় প্রকাশিত হয়। তার রচনারীতিতে সংস্কৃত ভাষার সুস্পষ্ট প্রভাব আছে। ডায়েরির ছেঁড়া পাতা গ্রন্থটির জন্যে ১৯৭৩ খ্রিষ্টাব্দে তিনি ভারতের ‘নরসিংহ দাস’ পুরস্কার লাভ করেন।
জীবনবৃত্তান্ত
১৯২৪ খ্রিষ্টাব্দের ৩০শে ডিসেম্বর তারিখে বেলজিয়ামের রশফর নামীয় ছোট শহরে পল দ্যতিয়েনের জন্ম হয়। ১৯৪২ খ্রিষ্টাব্দে তিনি খ্রিস্টান ধর্মের প্রচারের অভীপ্সা নিয়ে ধর্মীয় জীবনে সম্পৃক্ত হন। যাজক হিসেবে তার আনুষ্ঠানিক অভিষেক হয় ১৯৫৫ খ্রিষ্টাব্দে। তিনি জেযুইট বর্গের একজন খ্রিস্টান যাজক। ১৯৪৯ খ্রিষ্টাব্দে ব্রিটিশ ভারতবর্ষ বিভক্ত হয়ে স্বাধীন রাষ্ট্র হিসেবে ভারত প্রতিষ্ঠা হওয়ার অল্প পরেই তিনি কোলকাতায় আগমন করেন। সেই থেকে ১৯৭৮ খ্রিষ্টাব্দ পর্যন্ত প্রায় দিন দশক তিনি ভারতে অবস্থান করেন।
কোলকাতায় আসার পূর্বে বেলজিয়ামের নামুরে তিনি সংস্কৃত ভাষা শিখেছিলেন। তাতে বাংলা ভাষা শিখতে সুবিধা হয়ছিল। ভারতে আসার পর কোলকাতা, শ্রীরামপুর ও বিশ্বভারতী সহ বিভিন্ন স্থানে তিনি বাংলা ভাষা শিক্ষা করেছেন। ভারতে অবস্থানকালে পরম নিষ্ঠার সঙ্গে তিনি সৃজনশীল সাহিত্য রচনা করেছেন। তার রসবোধ অসামান্য। তার প্রবন্ধে-নিবন্ধে এই রসবোধের পরিচয় পাওয়া যায়। তার দুটি রম্যরচনা গ্রন্থ রয়েছে যেগুলো উচ্চ প্রশংসিত এবং পুরস্কার বিভূষিত।
তিনি বহু অনুবাদ কর্ম সম্পাদন করেছেন। লিখেছেন অনেক প্রবন্ধ। প্রকাশ করেছেন বেশ কয়েকটি সংকলনগ্রন্থ। বাঙলা ছাড়াও তিনি ফরাসী ভাষায় লিখে থাকেন। দীর্ঘ দিন লেখালিখি বন্ধ ছিল। ২০০৭ খ্রিষ্টাব্দ থেকে আবার লেখালিখি শুরু করেছেন। তার একটি রম্য রচনা থেকে কীয়দংশ নিচে দেয়া হলোঃ "ভদ্রলোকটি বাস করেন স্বনামধন্য তালতলা লেনে। সস্ত্রীক, সপুত্রক, সকন্যাক। রাজধানীর দেয়ালে অঙ্কিত যত লাল ত্রিকোণ, কাগজে মুদ্রিত যত বিজ্ঞাপন, ট্রামের গায়ে চিত্রিত যত সতর্কবাণী, তিনি হয়তো দেখেননি, তিনি হয়তো মানেন না। তাঁর ঘরে টেবিল নেই, চেয়ার নেই, ইলেকট্রিসিটি নেই, আছে সন্তোষের আনন্দ। সন্তোষই তাঁর নাম। অর্থাৎ অফিসের নাম। পাড়ায় তাঁকে সবাই ‘বাপ্তিস্মের নাম’ ধরে ডাকে জর্জ। আর ক্যাথলিক সমাজে সংখ্যাতীত জর্জ আছে বলে অনির্দিষ্টকাল থেকে সেই জর্জ নামে সংযোজিত হয়েছে গুণাত্মক—গর্দভারূঢ়ার কৃপাসূচক—এক বিশেষণ: স্পটি জর্জ।"
নির্মালা রাও
নির্মালা রাও (জন্ম: ১৯৫৯, হায়দ্রাবাদ, ভারত) একজন ব্রিটিশ শিক্ষাবিদ এবং বাংলাদেশের চট্টগ্রামে অবস্থিত এশিয়ান ইউনিভার্সিটি ফর উইমেনের বর্তমান উপাচার্য। তিনি ২০০৮ সাল থেকে ২০১৩ সালে ইউনিভার্সিটি অব লন্ডনের স্কুল অব ওরিয়েন্টাল অ্যান্ড আফ্রিকান স্টাডিজের প্রো-ডিরেক্টর হিসেবে দায়িত্ব পালন করেন।
পল দ্যতিয়েন
সম্মাননা
১৯৭৭ খ্রিষ্টাব্দে বেলজিয়াম ফাদর দ্যতিয়নকে ক্রিস্তফ প্লানতিন পুরস্কারে ভূষিত করে। যে সকল বেলজিয়ান নাগরিক শুদ্ধু বিদেশের মাটিতে সাংস্কৃতিক কর্মকাণ্ডের কারণে প্রসিদ্ধি লাভ করেন কেবল তাদেরই এ পুরস্কার প্রদান করা হয়।
নির্মালা রাও
প্রাথমিক জীবন
নির্মালা রাও ভারতের হায়দ্রাবাদে ১৯৫৯ সালে জন্মগ্রহণ করেন।
পল দ্যতিয়েন
মৃত্যু
দীর্ঘ দিনের ভারতপ্রবাস শেষ করে তিনি ১৯৭৭ খ্রিষ্টাব্দে স্বদেশ বেলজিয়ামে প্রত্যাবর্তন করেন। ২০১৫ খ্রিষ্টাব্দে তিনি বাংলাদেশ ভ্রমণে আসেন। এ সময় তিনি অসুস্থ হয়ে পড়েন এবং চিকিৎসা কালে তার ক্যান্সার ধরা পড়ে। ৩১শে অক্টোবর সোমবার বাংলাদেশ সময় বিকেল সাড়ে ৬টায় তিনি বেলজিয়ামের ব্রাসেলসে হাসপাতালে চিকিৎসাধীন অবস্থায় শেষ নিশ্বাস ত্যাগ করেন তিনি। মৃত্যুকালে তার বয়স হয়েছিল ৯২ বছর। ফয়জুল লতিফ চৌধুরীর নিকট তিনি বলেছিলেন যেন তার শেষকৃত্যকারে রবি ঠাকুরের ‘‘আগুনের পরশমণি ছোঁয়াও প্রাণে গানটি বাজানো হয়।
জেন বালাস্কাস
জেনোফোন কনস্ট্যানটাইন বালাস্কাস (Xen Balaskas; জন্ম: ১৫ অক্টোবর, ১৯১০ - মৃত্যু: ১২ মে, ১৯৯৪) কিম্বার্লি এলাকায় জন্মগ্রহণকারী গ্রীক বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন ‘জেন’ বা ‘বেলি’ নামে পরিচিত জেন বালাস্কাস। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে লেগ ব্রেক ও গুগলি বল ছুঁড়তেন। ২৮.৬৮ গড়ে ২৬৯৬ প্রথম-শ্রেণীর রান ও ২৪.১১ গড়ে ২৭৬ উইকেট তুলে নিয়েছেন তিনি।
প্রারম্ভিক জীবন
গ্রীস থেকে অভিবাসনকারী পিতা-মাতার সন্তান বালাস্কাসের প্রথম-শ্রেণীর ক্রিকেটে অভিষেক ঘটে ১৯২৬-২৭ মৌসুমে গ্রিকুয়াল্যান্ড ওয়েস্টের পক্ষে। তবে ১৯২৯-৩০ মৌসুমের পূর্ব-পর্যন্ত নিজেকে মেলে ধরতে পারেননি তিনি। ঐ বছর কারি কাপ প্রতিযোগিতার রান ও উইকেট - উভয় বিভাগেই শীর্ষস্থানে ছিলেন। ২১.২০ গড়ে ৩৯ উইকেটসহ পাঁচবার পাঁচ-উইকেট পান এবং ৮০-এর অধিক গড়ে ৬৪৪ রান সংগ্রহ করেন। তন্মধ্যে রোডেশিয়ার বিপক্ষে ব্যক্তিগত সেরা ২০৬ রান করেন।
খেলোয়াড়ী জীবন
পরের মৌসুমে ২৪ ডিসেম্বর, ১৯৩০ তারিখে জোহেন্সবার্গের ওল্ড ওয়ান্ডেরার্স গ্রাউন্ডে তার টেস্ট অভিষেক হয়। কিন্তু খেলায় তেমন কোন অবদান রাখতে সক্ষম হননি তিনি। ৭ ও ৩ রানের পাশাপাশি খেলায় তিনি মাত্র দুই ওভার বোলিং করার সুযোগ লাভ করেছিলেন। কেপটাউনের দ্বিতীয় টেস্টে কিছুটা উত্তরণ ঘটান তিনি। দক্ষিণ আফ্রিকা ইনিংস ব্যবধানে জয় পেলেও তিনি শূন্য রান সংগ্রহ করেন ও খেলায় ২/১০৪ লাভ করতে সক্ষম হন। ফলশ্রুতিতে সিরিজের অন্য টেস্টগুলোয় তাকে প্রথম একাদশে রাখা হয়নি।
১৯৩১-৩২ মৌসুমে দক্ষিণ আফ্রিকা দলের সাথে অস্ট্রেলিয়া ও নিউজিল্যান্ড সফরে যান। কিন্তু সফরের দ্বিতীয় পর্যায়েই তাকে টেস্ট দলে ঠাঁই দেয়া হয়। এর জবাবে দল নির্বাচকমণ্ডলীকে সমুচিত শিক্ষা দেন। ওয়েলিংটন টেস্টে অপরাজিত ১২২* রান করেন যা তার খেলোয়াড়ী জীবনের একমাত্র শতরান লাভের ঘটনা ছিল। ১৯৩৫ সালে ইংল্যান্ডের বিপক্ষে পরবর্তী টেস্টে অংশ নেন। সমগ্র সিরিজের একমাত্র খেলায় তাকে দলে নেয়া হয়। লর্ডসের ঐ টেস্টে খেলোয়াড়ী জীবনের সেরা বোলিং পরিসংখ্যান দাঁড় করান তিনি। বিস্ময়করভাবে তিনি ৩২-৮-৪৯-৫ ও ২৭-৮-৫৪-৪ করেন। এরফলে দলকে ইংল্যান্ডের মাটিতে প্রথমবারের মতো টেস্ট জয়ে প্রভূতঃ সহায়তা করেন।
পরের শীতকালে অস্ট্রেলিয়ার বিপক্ষে তিন টেস্টে নয় উইকেট পান বালাস্কাস। ১৯৩৭-৩৮ মৌসুমে ট্রান্সভালের সদস্যরূপে ওয়েস্টার্ন প্রভিন্সের বিপক্ষে ৮/৬০ লাভ করেন। এরপর তিনি আর একটি খেলায় অংশে নিয়েছিলেন। ১৯৩৮-৩৯ মৌসুমে কেপটাউন টেস্টে ইংল্যান্ডের বিপক্ষে অংশ নেন। খেলায় ফিরে এসে ০/১১৫ রান দিয়েও কোন উইকেট পাননি তিনি।
অবসর
দ্বিতীয় বিশ্বযুদ্ধ শুরু হলে আর কোন টেস্ট খেলা হয়নি তার। যুদ্ধ শেষ হবার পর ঘরোয়া ক্রিকেটে অংশগ্রহণ করেন। ১৯৪৫-৪৬ মৌসুমে চমৎকার সময় পার করেন। ১৫.৯৫ গড়ে ৪৭ উইকেট তুলে নেন। কিন্তু পরের বছর কয়েকটি খেলায় অংশ নেয়ার পর চিরতরে ব্যাট নেয়া থেকে বিরত থাকেন।
অদ্যাবধি টেস্ট ক্রিকেটের ইতিহাসে সেঞ্চুরিকারী ব্যাটসম্যানের মধ্যে সর্বনিম্ন ব্যাটিং গড়ের অধিকারী তিনি। মাত্র ১৪.৫০ গড়ে রান তুলতে পেরেছেন। ১২ মে, ১৯৯৪ তারিখে জোহেন্সবার্গের হাইডপার্কে ৮৩ বছর বয়সে তার দেহাবসান ঘটে।
আব্দুল লতিফ মিয়া
আব্দুল লতিফ মিয়া বাংলাদেশের দিনাজপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন দিনাজপুর-১০ আসনের সংসদ সদস্য ছিলেন।
প্রাথমিক জীবন
আব্দুল লতিফ মিয়া দিনাজপুর জেলায় জন্মগ্রহণ করেন।
রাজনৈতিক জীবন
আব্দুল লতিফ মিয়া আইনজীবী ও মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-১০ আসন থেকে সংসদ সদস্য নির্বাচিত হন।
নেপাল (দ্ব্যর্থতা নিরসন)
নেপাল দক্ষিণ এশিয়ার একটি প্রজাতন্ত্র।
এছাড়াও নেপাল দ্বারা বোঝানো হতে পারে;
আফগান টেস্ট ক্রিকেটারদের তালিকা
তালিকাভিত্তিক অত্র নিবন্ধটি আফগানিস্তানের টেস্ট ক্রিকেটারদের তালিকা সম্পর্কীয়। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। শীর্ষস্থানীয় সহযোগী সদস্য হিসেবে থাকার পর আফগানিস্তান ২২ জুন, ২০১৭ তারিখে আন্তর্জাতিক ক্রিকেট কাউন্সিলের বার্ষিক সাধারণ সভায় পূর্ণাঙ্গ সদস্যরূপে টেস্ট পরিবারভূক্ত হয়।
টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি সর্বোচ্চ পাঁচ দিন পর্যন্ত মাঠে গড়ায়। জুন, ২০১৮ সালে বেঙ্গালুরুর এম. চিন্নাস্বামী স্টেডিয়ামে স্বাগতিক ভারতের বিপক্ষে আফগানিস্তান দল প্রথম টেস্ট খেলায় অংশ নেয়।
২ মার্চ, ২০১৯ তারিখ পর্যন্ত ১১জন ক্রিকেটার আফগানিস্তান ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ২ মার্চ, ২০১৯ তারিখ অনুযায়ী সঠিক।
খেলোয়াড়
২ মার্চ, ২০১৯ অনুযায়ী পরিসংখ্যানটি সঠিক:
বিলি দ্য কিড
'''উইলিয়াম এইচ. বোনি (জন্ম: উইলিয়াম হেনরি ম্যাক্‌কাট্রি, জেআর. সি. নভেম্বর ২৩, ১৮৫৯ - সি. জুলাই ১৪, ১৮৮১) যিনি বিলি দ্য কিড''' নামেই বেশি পরিচিত, ছিলেন ১৯-শতকের আমেরিকার বুনো (পুরাতন) পশ্চিমাঞ্চলের সীমান্ত শহরের কুখ্যাত আউটল (আইনের চোখে অপরাধী ব্যক্তি) ও বন্দুকধারী। তিনি লিংকন কাউন্টি যুদ্ধেও অংশগ্রহণ করেছিলেন। কিংবদন্তি অনুসারে, তিনি ২১ জনকে হত্যা করেছিলেন কিন্তু সাধারনভাবে বিশ্বাস করা হয় তিনি ৪ থেকে ৯ জনকে হত্যা করেছিলেন। তিনি ১৮৭৭ সালে মাত্র ১৭ বছর বয়সে তার জীবনের প্রথম খুনটি করেন।
ম্যাককার্টির উচ্চতা ৫'৮" (১৭৩ সেমি), তার চোখ ছিল নীল, স্বর্ণকেশী চুল বা নোংরা স্বর্ণকেশী চুল, এবং মসৃণ গাত্রবর্ণ। তিনি সে সময় বন্ধূত্বপূর্ণ ও চটপটে স্বভাবের ছিলেন বলে মনে করা হত। সমসাময়িক বর্ণনা থেকে পাওয়া তথ্য মতে, তিনি তার পোশাক-পরিচ্ছদের ব্যাপারে ছিলেন অত্যন্ত সচেতন ও তিনি সবসময় মাথায় ম্যাক্সিকান হ্যাট ব্যবহার করতেন। তার এই ধরনের ব্যক্তিত্ব ও বন্দুক চালনায় পরদর্শিতা তাকে অন্য রকম এক ব্যক্তি হিসেবে প্রতিষ্ঠিত করেছিল ও তিনি এর ফলে আমেরিকার অন্যতম লোক নায়কে পরিনত হন।
তার জীবনী সম্পর্কিত বিষয়াদি যদিও খুব জানা যায় না তবে, মনে করা হয় তিনি ১৮৮১ সালের দিকে বন্দুকযুদ্ধে নিজেকে কিংবদন্তির পর্যায়ে উন্নিত করেন ও নিউ ম্যাক্সিকোর সরকার তখন তার মাথার জন্য পুরস্কার ঘোষণা করে। এছাড়াও দ্য লাস ভেগাস গেজেট (লাস ভেগাস, নিউ ম্যাক্সিকো) ও দ্য নিউ ইয়র্ক সান তার সম্পর্কে বিশেষ প্রতিবেদন প্রকাশ করেছিল। অন্যান্য সংবাদ পত্রও তার এই গল্পগুলো প্রকাশ করেছিল। তার মৃত্যুর পর অনেক জীবনীকার তার জীবন সম্পর্কে অনেক লেখালেখি করেন এবং এসকল লেখালেখিই মূলত কিডকে কিংবদন্তির পর্যায়ে নিয়ে যেতে সাহায্য করেছে।
প্রারম্ভিক জীবন
উইলিয়াম হেনরি ম্যাক্‌কার্টি নিউ ইয়র্ক শহরের আইরিশ প্রতিবেশীদের সাথে গৃহযুদ্ধ চলাকালে ৭০,এলিয়েন স্ট্রিটে জন্মগ্রহণ করেন বলে বিশ্বাস করেন মাইকেল ওয়ালিস ও রবার্ট এম. আটলি নামের দুজন বিখ্যাত পশ্চিমা ইতিহাসবিদ। তাদের তথ্য অনুসারে যদিও তিনি নিউ ইয়র্কে জন্মগ্রহণ করেন তথাপি তিনি নিউ ইয়র্কে বসবাস করেছেন এরকম কোন তথ্য পাওয়া যায়নি।
আইরিশ ইমিগ্রেন্ট হিসেবে জন্ম নেওয়া কিডের আসল পিতা কে তা নিশ্চিত করা যায়নি। কোন কোন গবেষক বলেন, তার পিতার নাম প্যাট্রিক ম্যাক্‌কার্টি, মাইকেল ম্যাক্‌কার্টি, উইলিয়াম ম্যাক্‌কার্টি বা এডওয়ার্ড ম্যাক্‌কার্টি। তার মাতার নাম ক্যাথরিন ম্যাক্‌কার্টি, যদিও এটা জানা যায় না যে ম্যাক্‌কার্টি তার মধ্য নাম বা বিবাহ সূত্রেও পাওয়া নাম কিনা। বিশ্বাস করা হয় তার মাতা মহাদূভিক্ষ চলাকালে নিউ ইয়র্কে অভিবাসী হিসেবে এসেছিলেন।
সমসাময়িক তথ্য অনুসারে তার মা অন্যের কাপড় ধৌত করতেন ও তাদের ঘর ভাড়া দিয়ে তার ও তার পুত্রদের জন্য অন্নের সংস্থান করতেন। স্থানীয়দের কাছে তার মা জলি আইরিশ লেডি নামে পরিচিত ছিলেন। পরবর্তীতে তার পুনরায় সিলভার শহরে স্থানান্তরের সময় তিনি যক্ষায় আক্রান্ত হন। সেপ্টেম্বর ১৬, ১৮৭৪ সালে ক্যাথরিন ম্যাক্‌কার্টি মৃত্যুবরণ করেন। তিনি সিলভার সিটির মেমরি লেন সমাধিতে সমাহিত হন।
১৪ বছর বয়সে কিডকে তার এক প্রতিবেশী তাদের হোটেল দেখাশোনা করার জন্য নিয়োগ দেন। হোটেলের ম্যানেজার তার ব্যবহারে মুগ্ধ হন এবং বলেন কিডই তার অধীনে কাজ করা একমাত বালক যে কোন কিছু চুরি করে নি। কিডের এক স্কুল শিক্ষক পরে মন্তব্য করেছিলেন, অন্যান্য বালকদের মত ছিলেন না কিড, তিনি সবসময় স্কুলের ছোটখাটো কাজ করে দিতেন ও চুপচাপ থাকতেন। পরবর্তীতে তার পরিবার যখন বাসস্থান নিয়ে সমস্যায় পরেন তখন কিড একটি লজিং হাউজে চলে যান এবং একটি কাজ খুঁজে পান। ১৮৭৫ সালের এপ্রিলে গ্র্যান্ট কাউন্টির শেরিফ হার্বি হুইটহিল পনির চুরির অপরাধে তাকে গ্রেফতার করেন। ২৪শে সেপ্টেম্বর, ১৮৭৫ সালে কিড পুনরায় গ্রেফতার হন কিছু চুরি করা পোশাক-পরিচ্ছদ তার দখলে রাখার অভিযোগে। দুই দিন পর কিডকে জেলে প্রেরন করা হয় ও তিনি জেলখানার চিমনি ভেঙ্গে পালিয়ে যান। মূলত তখন থেকেই তার ফেরারি জীবনের শুরু।
তথ্যসূত্র
এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্রগুলো ব্যবহার করেছেন সেগুলোর তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্রগুলোর কোনটি থেকে নেয়া হয়েছে তা "পাদটীকা" দ্রষ্টব্য।
টলেমির বিশ্ব মানচিত্র
থাম্ব|350x350পিক্সেল| [[টলেমি|টলেমির বিশ্ব মানচিত্র, ১৫শতকে টলেমির ভূগোল (আনুমানিক ১৫০) থেকে পুনর্গঠন করা হয়েছে, যা "তাপ্রোবেন" দ্বীপ (সিলন বা শ্রীলঙ্কা, বড় আকারের) এবং "অরিয়া চেরসোনেসাস" দ্বীপের (দক্ষিণ-পূর্ব এশীয় উপদ্বীপ) অপরপার্শ্বে একেবারে ডানে "সিনা" (চীন) নির্দেশ করে।]] থাম্ব|356x356পিক্সেল| [[টলেমি|টলেমির বিশ্ব মানচিত্রে পূর্ব এবং দক্ষিণ-পূর্ব এশিয়ার বিশদ বিবরণ। গঙ্গার উপসাগর (বঙ্গোপসাগর) বামে, দক্ষিণ-পূর্ব এশীয় উপদ্বীপ কেন্দ্রে, দক্ষিণ চীন সাগর ডানদিকে, "সিনা" (চীন) সহ।]] টলেমি বিশ্ব মানচিত্র হল বিশ্বের একটি মানচিত্র যা ২য় শতাব্দীতে গ্রিকো-রোমান সমাজের কাছে পরিচিত। এটি টলেমির খ্রিস্টাব্দে লিখিত ভূগোল বইতে থাকা বর্ণনার উপর ভিত্তি করে রচিত। যা প্রাচীনতম বেঁচে থাকা পান্ডুলিপিগুলির মধ্যে একটি অন্তর্লিখনের উপর ভিত্তি করে, ঐতিহ্যগতভাবে আলেকজান্দ্রিয়ার আগাথোডেমনকে এর কৃতিত্ব দেয়া হয়।
টলেমির মানচিত্রের উল্লেখযোগ্য বৈশিষ্ট্য হল অনুদৈর্ঘ্য এবং অক্ষাংশ রেখার প্রথম ব্যবহার এবং সেইসাথে মহাকাশীয় পর্যবেক্ষণের মাধ্যমে পার্থিব অবস্থানগুলি নির্দিষ্ট করা। ভূগোল বইটি ৯ম শতাব্দীতে গ্রীক থেকে আরবি ভাষায় অনুবাদ করা হয়েছিল এবং অস্পষ্টতার মধ্যে যাওয়ার আগে খোয়ারিজমির কাজে একটি ভূমিকা পালন করেছিল। বৈশ্বিক সমন্বয় ব্যবস্থার ধারণাটি ইউরোপীয় ভৌগোলিক চিন্তাধারায় বৈপ্লবিক পরিবর্তন ঘটিয়েছিল এবং কার্টোগ্রাফির আরো গাণিতিক ব্যবহারকে অনুপ্রাণিত করে।
টলেমির কাজ সম্ভবত মূলত মানচিত্র নিয়ে এসেছিল, কিন্তু কোনোটিই আবিষ্কৃত হয়নি। এর পরিবর্তে, ১২৯৫ সালের কিছু পরেই ম্যাক্সিমাস প্ল্যানুডেসের নির্দেশনায় বাইজেন্টাইন সন্ন্যাসীদের দ্বারা টলেমির স্থানাঙ্ক থেকে মানচিত্রের বর্তমান রূপটি পুনর্গঠন করা হয়েছিল। এটি সম্ভবত মূল পাঠ্যের মতো ছিল না, কারণ এটি টলেমির দেওয়া দুটি বিকল্প অভিক্ষেপের কম পছন্দসই ব্যবহার করে।
মহাদেশ
মানচিত্রে ইউরোপ, এশিয়া এবং লিবিয়া (আফ্রিকা) এই তিনটি মহাদেশ দেওয়া হয়েছে। বিশ্ব মহাসাগর কেবল পশ্চিমে দেখা যায়। মানচিত্র দুটি বৃহৎ আবদ্ধ সমুদ্রকে আলাদা করে: ভূমধ্যসাগরীয় এবং ভারতীয় (Indicum Pelagus)। মারিনাস এবং টলেমির পৃথিবীর পরিধির ভুল পরিমাপের কারণে, মরিনাস চাপের ডিগ্রির ক্ষেত্রে অনেক বেশি প্রসারিত হয়েছে; হিপারকাসের উপর তাদের নির্ভরতার কারণে, তারা ভুলবশত অজানা ভূমির পূর্ব এবং দক্ষিণ উপকূলের সাথে পরেরটি ঘেরাও করে, যা মানচিত্রটিকে বিশ্ব মহাসাগরের পশ্চিম উপকূল চিহ্নিত করতে বাধা দেয়।
ভারত সিন্ধু ও গঙ্গা নদী দ্বারা আবদ্ধ, কিন্তু এর উপদ্বীপ অনেক ছোট। এর পরিবর্তে, শ্রীলঙ্কাকে ( Taprobane ) ব্যাপকভাবে প্রসারিত দেখানো হয়েছে। মালয় উপদ্বীপকে পূর্বের "গোল্ডেন আইল্যান্ড" এর পরিবর্তে গোল্ডেন চেরসোনিজ হিসাবে দেওয়া হয়েছে, যা সুমাত্রার খনিগুলির ভারতীয় বিবরণ থেকে প্রাপ্ত। গোল্ডেন চেরসোনিজের বাইরে, মহা উপসাগর (Magnus Sinus) থাইল্যান্ডের উপসাগর এবং দক্ষিণ চীন সাগরের একটি সংমিশ্রণ গঠন করে যা ভারতীয় সাগরকে ঘেরা বলে মনে করা অজানা ভূমি দ্বারা আবদ্ধ। স্থলপথ এবং সামুদ্রিক রেশম পথ থেকে প্রাপ্ত বিভিন্ন বিবরণের কারণে চীন দুটি রাজ্যে বিভক্ত - ছিন (Sinae) এবং সিল্ক ল্যান্ড (Serica)।
ভূগোল এবং এর থেকে প্রাপ্ত মানচিত্র সম্ভবত প্রাচ্যে রোমান সাম্রাজ্যের বিস্তারে গুরুত্বপূর্ণ ভূমিকা পালন করেছিল। ভারত মহাসাগর জুড়ে বাণিজ্য দ্বিতীয় শতাব্দী থেকে ব্যাপক ছিল এবং ভারতে অনেক রোমান বাণিজ্য বন্দর চিহ্নিত করা হয়েছে। এই বন্দরগুলি থেকে, চীনে রোমান দূতাবাসগুলি প্রায় ১৬৬ খ্রিস্টাব্দ থেকে চীনা ঐতিহাসিক উৎসগুলিতে উল্লেখ করা হয়েছে।
ডেনীয় ঐতিহাসিক গুডমুন্ড শ্যুট টলেমির বিশ্বের মানচিত্রের ডেনিশ অংশ পুনর্গঠনের চেষ্টা করেছিলেন। এটিতে বেশ কয়েকটি স্থান এবং উপজাতির নাম রয়েছে, যার মধ্যে শ্যুট কিছু সমসাময়িক সমতুল্য নির্ধারণ করেছেন। মানচিত্রের সবচেয়ে বিশিষ্ট বৈশিষ্ট্য হল উপদ্বীপ জুটল্যান্ড লাবে ত্রেভা নদীর উত্তরে, স্যাক্সোন নেসোই (দ্বীপপুঞ্জের পশ্চিমে), স্কন্দিয়াই নেসোইয়ের পূর্বে, যেটি নিজেই একটি বৃহত্তর দ্বীপ স্ক্যান্ডিয়ার পশ্চিমে অবস্থিত। স্কন্দিয়া কেন্দ্রে গৌতাই এবং পূর্বে ফিরাইসোইদের আবাসস্থল।
জুটল্যান্ডের উত্তরে একটি তৃতীয় দ্বীপপুঞ্জ আলোকিয়াই নেসোই অবস্থিত। আলবিসের দক্ষিণে লাক্কোবারদোই এবং এর উত্তরে স্যাক্সোনস বাস করে। জুটল্যান্ডের পশ্চিম উপকূলে সিগুলোনেস, সাবালিগিও, কোবান্দোই, ইউন্ডুসিওই এবং উত্তরের কিমব্রোই (সম্ভবত সিমব্রি) রয়েছে। উত্তর ও পূর্বে কিমব্রিকে (সম্ভবত সিমব্রি), চেরসোনেসোস এবং চারুদেসদের বাসস্থান।
সুখোই সু-৩০
KnAAPO সু-৩০এমকেকে এবং সু-৩০এমকে উৎপাদন করে, যা চীন, এবং পরে ইন্দোনেশিয়া, উগান্ডা, ভেনেজুয়েলা এবং ভিয়েতনামের জন্য ডিজাইন এবং বিক্রি করা হয়। সু-৩৫ উন্নয়নের প্রাথমিক পর্যায়ে কেএনএএপিও'র সম্পৃক্ততার কারণে, এগুলো মূলত ১৯৯০-এর দশকের মাঝামাঝি সু-৩৫ এর দুই আসনের সংস্করণ। চীনারা একটি পুরানো কিন্তু হালকা রাডার বেছে নিয়েছে যার ফলে বর্ধিত ওজনের কারণে ক্যানার্ড (মূল ডানার সামনে ছোট ডানা) বাদ দেয়া হতে পারে। এটি একটি যুদ্ধ বিমান যার আধিপত্য এবং আক্রমণ ক্ষমতা উভয়, সাধারণত মার্কিন এফ-১৫ই স্ট্রাইক ঈগলের অনুরূপ।
ইরকুট ঐতিহ্যগতভাবে সোভিয়েতকে বিমান প্রতিরক্ষা সেবা প্রদান করেন এবং ইরকুটকে ফ্লাঙ্কার উন্নয়নের শুরুর বছরগুলোতে, সু-৩০ এর দুই আসন বিশিষ্ট প্রশিক্ষক সংস্করণ সু-২৭ইউবি উৎপাদনের দায়িত্ব দেওয়া হয়। যখন ভারত সু-৩০ নিয়ে আগ্রহ দেখায়, তখন ইরকুট মাল্টিরোল সু-৩০এমকেআই নেয়ার প্রস্তাব করে, যেটি সু-২৭ইউবি এর পরিবর্তিত সংস্করণ। স্থল-আক্রমণ ক্ষমতার পাশাপাশি, এই সিরিজে আকাশেও শ্রেষ্ঠত্ব অর্জনের জন্য বিভিন্ন বৈশিষ্ট্য যুক্ত করা হয়েছে। যেমন- ক্যানার্ড, থ্রাস্ট-ভেক্টরিং, এবং একটি দূরপাল্লার ফেজ-অ্যারে রাডার ইত্যাদি। এর ডেরিভেটিভের মধ্যে রয়েছে যথাক্রমে সু-৩০এমকেএম, এমকেএ এবং মালয়েশিয়া, আলজেরিয়া এবং রাশিয়ার জন্য এসএম। রাশিয়ান বিমান বাহিনী বেশ কয়েকটি সু-৩০ পরিচালনা করে এবং সু-৩০এসএম ভ্যারিয়েন্টের অর্ডার দিয়েছে।
উন্নয়ন
যদিও মূল সু-২৭ এর পাল্লা ভাল ছিল, তবুও সোভিয়েত বিমান প্রতিরক্ষা বাহিনীর জন্য এই পাল্লা বা পরিসীমা যথেষ্ট ছিল না। সোভিয়েত ইউনিয়নের বিশাল বিস্তৃতি বিমান প্রতিরক্ষা বাহিনীর কভার করা প্রয়োজন ছিল। তাই, ১৯৮৬ সালে সু-২৭পিইউ এর উন্নয়ন শুরু করা হয়। সু-২৭পিইউ, সু-২৭ এর একটি উন্নত ক্ষমতার সংস্করণ, যা একটি দূরপাল্লার ইন্টারসেপ্টর বা বায়ুবাহিত কমান্ড পোস্ট হিসেবে কাজ করতে সক্ষম।
দুই আসনের সু-২৭ইউবি যুদ্ধ প্রশিক্ষক কে সু-২৭পিইউ এর ভিত্তি হিসেবে নির্বাচিত করা হয়, কারণ এটি একক আসন সু-২৭ এর দক্ষতা প্রদর্শন করত এবং যার মধ্যে দুজন ক্রু সদস্যের বসার আসন ছিল। একজন "প্রুফ-অফ-কনসেপ্ট" প্রদর্শক ৬ জুন ১৯৮৭ উড্ডয়ন করে, এবং এই সাফল্যের ফলে দুটি সু-২৭পিইউ প্রোটোটাইপের উন্নয়ন কাজ শুরু হয়। প্রথম সু-২৭পিইউ ৩১ ডিসেম্বর ১৯৮৯ সালে ইরকুটস্কে উড্ডয়ন করে এবং তিনটি প্রাক-উৎপাদন মডেলের মধ্যে প্রথমটি ১৪ এপ্রিল ১৯৯২ সালে উড্ডয়ন করে।
নকশা
সু-৩০ একটি মাল্টিরোল ফাইটার। এর ককপিট দুই আসন বিশিষ্ট এবং এর ক্যানোপির পিছনে একটি এয়ারব্রেক আছে।
উড্ডয়ন বৈশিষ্ট্য
এর সমন্বিত এরোডাইনামিক কনফিগারেশন, থ্রাস্ট ভেক্টরিং নিয়ন্ত্রণ ক্ষমতার পাশাপাশি উচ্চ ম্যানুভারবিলিটি এবং অনন্য উউড্ডয়ন ও অবতরণ বৈশিষ্ট্য রয়েছে। এটি একটি ডিজিটাল ফ্লাই-বাই-ওয়্যার সিস্টেম দ্বারা সজ্জিত। সু-৩০ কিছু অত্যন্ত উন্নত কিছু রণকৌশল প্রদর্শন করতে সক্ষম, যার মদগ্যে আছে পুগাচেভ'স কোবরা এবং টেইল স্লাইড। এই রণকৌশল হঠাৎ বিমানের গতি হ্রাস করে দেয়, যার ফলে একে অনুসরণকারী যুদ্ধ দ্রুত সামনে এগিয়ে যায়, সেই সাথে যেখানে সিগন্যাল রাডারে নিবন্ধন করে, সেখানে বিমানের আপেক্ষিক গতি সীমার নিচে চলে যাওয়ার কারণে ডপলার রাডার-লক ভেঙ্গে ফেলে।
পাওয়ারপ্লান্ট
বিমানের পাওয়ার প্ল্যান্টে দুটি স্যাটার্ন এএল-৩১এফ আফটারবার্নিং লো-বাইপাস টার্বোফ্যান ইঞ্জিন অন্তর্ভুক্ত করা হয়েছে। দুটি এএল-৩১এফ, প্রতিটি পূর্ণ আফটারবার্নিং থ্রাস্ট, লেভেল ফ্লাইটে ম্যাক ২ পর্যায়ের গতি নিশ্চিত করে। এর গতি নিম্নউচ্চতায় ১,৩৫০ কিমি/ঘণ্টা, এবং আরোহণ হার ২৩০ মিটার/সে।
৫,২৭০ কেজি স্বাভাবিক জ্বালানীর মজুদ নিয়ে, সু-৩০এমকে ৩০০০ কিলোমিটার পাল্লায় ৪.৫ ঘণ্টা যুদ্ধ করতে সক্ষম। একটি এরিয়াল রিফুয়েলিং সিস্টেম ক্রুজ উচ্চতায় ৫,২০০ কিলোমিটার (৩,২০০ মাইল) পাল্লায় ১০ ঘণ্টা পর্যন্ত উড্ডয়ন সময়কাল বৃদ্ধি করতে পারে।
এভিওনিকস্
এই বিমানটির টেরাইন ফলোয়িং রাডার মোডে কম উচ্চতার উড্ডয়ন সহ উড্ডয়নের যে কোনো পর্যায়ে অটোপাইলট সক্ষমতার বৈশিষ্ট্য আছে। এটি ভূমি বা সমুদ্রপৃষ্ঠের লক্ষ্যের বিরুদ্ধে এককভাবে বা দলগতভাবে যুদ্ধ করতে পারে। স্বয়ংক্রিয় নিয়ন্ত্রণ পদ্ধতিতে এটি নেভিগেশন পদ্ধতির সাথে আন্তঃসংযুক্ত থাকে যা স্বয়ংক্রিয় মোডে বিমানের গমনপথ, লক্ষ্যের প্রতি অভিগমন, বিমানঘাটিতে অবতরণ ও অবতরণ প্রক্রিয়া নিশ্চিত করে।
সেভিং প্রাইভেট রায়ান
সেভিং প্রাইভেট রায়ান (ইংরেজি: Saving Private Ryan সেইভ়িং প্রায়্‌ভ়েট্‌ রায়ান্‌ অর্থাৎ "সৈনিক রায়ানকে বাঁচানো") ১৯৯৮ সালে বিখ্যাত পরিচালক স্টিভেন স্পিলবার্গ নির্মিত দ্বিতীয় বিশ্বযুদ্ধের পটভুমিকায় একটি চলচ্চিত্র । এ চলচ্চিত্রটির মুখ্য ভূমিকায় অভিনয় করেন টম হ্যাঙ্কস।
কাহিনী
চলচিত্রটির প্রথম দৃশ্যে একজন অভীজ্ঞ ব্যক্তি তার পরিবারসহ দ্বিতীয় বিশ্বযুদ্ধের শহীদদের স্মরণে নির্মিত ফ্রান্সের নরম্যান্ডি কবরস্থানে যায় এবং একটি কবরের উপর নুয়ে কাঁদতে থাকে। এরপরের দৃশ্যে দেখানো হয় ৬ জুন, ১৯৪৪ সালের দিনটির কথা। নরম্যান্ডি আক্রমনের শুরুর কথা। সেই দিনে আমেরিকার সৈন্যরা প্রস্তুত হচ্ছিল ওহামা সৈকতে নামার জন্য। কিন্তু তারা জার্মানির সৈন্যদের আক্রমনের স্বীকার হল। প্রচুর মেশিন গানের গুলি, ভারি অস্ত্রের গোলাগুলিতে ওহামা সৈকত রক্তে রঞ্জিত হল। কিন্তু, ক্যাপ্টেইন জন এইচ. মিলার তার কিছু সৈনরা বেঁচে গেল এবং জার্মান বাহীনিকে পরাস্ত করল। ওহামা সৈকতের যুদ্ধের শেষে কিছু মৃতদেহের ছবি চলচিত্রটিতে দেখানো হয় যেখানে একটি সৈনের মৃতদেহের পোশাকের পেছনে লেখা থাকে, 'এস. রায়ান'। এরই মধ্যে, ওয়াশিংটন ডি সি এর ইউ এস যুদ্ধ বিভাগে জেনারেল জর্জ মাশালকে জানানো হল রায়ান পরিবারের চার ভাইয়ের মধ্যে তিন ভাই মরে গেছে কিন্তু এক ভাই বেঁচে আছে। তিন ভাইয়ের মৃত্য সংবাদ তাদের মাকে জানানো হয়। আরো খবর নিয়ে জর্জ মার্শাল জানতে পারলেন চতুর্থ ভাইয়ের নাম জেমস ফ্রান্সিস রায়ান। যে নরম্যান্ডির আশে পাশে কোথাও যুদ্ধের জন্য নিয়োজিত আছে। মার্শাল তৎক্ষনাত তাকে খুঁজে বের করতে নির্দেশ দিলেন। জর্জ মার্শালের ঘোষণার তিন দিন পর জন এইচ. মিলারের উপর নির্দেশ এল রায়ান কে খুঁজে বের করার। মিলার তার কোম্পানির ছয় জনকে এ কাজের জন্য নির্বাচন করলেন। যাদের মধ্যে একজন মানচিত্রকার ছিলেন। যার নাম ছিল তিমোথি উফার। উফার ফ্রেন্স বা জার্মান উভয় ভাষাতেই কথা বলতে পারে। কিন্তু, একজন শুটারের গুলিতে ছয় সদস্যের দলের কাপার্য মৃত্যুর কোলে ঢোলে পড়ে।
জিরকু দ্বীপ
জিরকু দ্বীপ ( زركوه  ) আবুধাবি শহরের উত্তর-পশ্চিমে প্রায় ৭৫ মাইল (১৪০ কি.মি.) দূরে পারস্য উপসাগরের একটি দ্বীপ এবং এটি সংযুক্ত আরব আমিরাতের অন্তর্গত । দ্বীপটির আয়তন ৭.৪৭ কি.মি. 2 এবং এর উচ্চতা ১৬১মিটার।
চার্লি মিটেন
চার্লি মিটেন (জানুয়ারি ১৭, ১৯২১ – জানুয়ারি ২, ২০০২ ) ছিলেন একজন ইংরেজ ফুটবল খেলোয়াড়। তিনি ম্যানচেস্টার ইউনাইটেড ক্লাবে যুব ও পেশাদার পর্যায়ে খেলেছিলেন। ১৯৩৬ সালে তিনি ম্যানচেস্টার ইউনাইটেড দলের সাথে চুক্তি করেন, তবে দ্বিতীয় বিশ্বযুদ্ধের কারণে দলের পক্ষে তিনি প্রথম খেলেন ১৯৪৬ সালে। মিটেন ছিলেন কুশলী উইঙ্গার এবং তিনি ম্যাট বাজবির প্রারম্ভিক বছরগুলোতে খেলেছিলেন। ১৯৪৮ সালে এফএ কাপ জেতায় তার অবদান ছিল। তিনি ইউনাইটেড ক্যারিয়ারে ৬১টি গোল করেছেন।
১৯৫০ সালে কলম্বিয়ার ধনী ব্যবসায়ী বোগোটার ইন্ডিপেন্ডিয়েন্তে সান্তা ফি ক্লাবের পক্ষে খেলার জন্য চার্লি মিটেনকে রাজী করান। এর ফলে তিনি অঢেল টাকার মালিক হন এবং "দ্য বোগোটা ব্যান্ডিট" ডাকনাম পান। কিছুদিন পর ক্লাবের অর্থ কমে গেলে তিনি আবার ইংল্যান্ড চলে আসেন। স্পেনের রিয়াল মাদ্রিদ ক্লাব আরো বেশি অর্থের প্রস্তাব দিলেও স্ত্রীর কাছাঁকাছি থাকার জন্য তিনি সেই প্রস্তাব প্রত্যাখ্যান করেন। ইংল্যান্ডে ফিরলেও তিনি তখন পর্যন্ত ম্যানচেস্টার ইউনাইটেড ক্লাবের বৈধ খেলোয়াড় ছিলেন এবং ম্যাট বাজবি তাকে ছয়মাস নিষিদ্ধ ঘোষণা করেন। পরে তাকে ফুলহ্যামের কাছে বিক্রি করা হয়।
খেলোয়াড়ী জীবনের পর তিনি ম্যানেজারের দায়িত্ব পালন শুরু করেন। তিনি ম্যান্সফিল্ড টাউন টাউন ও নিউকাসল ইউনাইটেড দলের ম্যানেজার ছিলেন।
খাজুরা ইউনিয়ন
খাজুরা ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৫৮।
ইতিহাস
খাজুরা গ্রামের নামকরণের সঠিক ইতিহাস নির্ণয় করা না গেলেও দুইভাবে এর ব্যাখা এসেছে।
প্রথমত খাজুরা পরগণা, গোপালবাটী ও জনার্দনবাটী পরগণা – এই তিনটি মৌজা নিয়ে খাজুরা গ্রাম অবস্থিত । বহু পূর্বে এই অঞ্চল ভাতুড়িয়া পরগণার অন্তর্ভুক্ত ছিল। সেই সময় থেকেই এই এলাকায় কিছু সংখ্যক বারেন্দ্রী ভাদুড়ী জমিদারদের বসবাস ছিল। এদের মধ্যে কানাই ভদ্র নামে একজন জমিদার ছিলেন । তার সম্পর্কে কিছু অলৌকিক কথা শোনা যায় । জমিদার কানাই ভদ্রের নাম অনুসারে এই এলাকাটা ভদ্রভিটা নামেও পরিচিত ছিল । জনশ্রুতি আছে যে ভদ্রভিটার উত্তর দিকের নদীতে পাথরঘাটা ‘দহ’ আছে ।
দ্বিতীয়তঃ ১২০৫ খ্রিস্টাব্দের পর ভাতুড়িয়া পরগণা বিলুপ্ত হলে এলাকা জনশূন্য হয়ে পড়ে । সে সময় চলনবিল এলাকার দস্যুরা এখানে এসে অত্যাচার, নির্যাতন করত । কালক্রমে ভারতবর্ষে বড় ধরনের ভূমিকম্প ও প্রলয় হলে নদীতে প্রবল স্রোত ধারার সৃষ্টি হয় । তখন উত্তর পশ্চিম দিক থেকে স্রোতে ভেসে আসা দুই ব্রাহ্মণ- ব্রাহ্মণী নদীর চড়ে ওঠেন এবং এখানকার জনবসতির কাছ থেকে সাহায্য সহানুভূতির মাধ্যমে ভাতুড়িয়া পরগনার বিলের উত্তর পাড়ে আশ্রয় কেন্দ্র গড়ে তোলেন। তারা বংশানুক্রমে একদিন রাজা-জমিদারদের কাছ থেকে জমিদারী লাভের মাধ্যমে শ্রদ্ধাভাজন হয়ে ওঠেন এবং তাদের আত্মমর্যাদা বৃদ্ধি পায় । পরবর্তীকালে তারা কুলীন ব্রাহ্মণের রুপ ধারণ করেন । রাজা মহারাজাগণ তাদের করবিহীন জায়গা দান করেন । পরবর্তীকালে এখানে ৭ জন রাজ জামাতা এবং কয়েকজন জমিদার বসবাস করতেন বলে তাদের বংশ ও কুলের নামের সাথে মিলে জনার্দনবাটী নামকরণ করা হয় । সে সময় জমিদারদের মধ্যে লাহিড়ী পরিবার ছিল বেশি । পরে লাহিড়ী জমিদার বিলুপ্ত হয়ে ভাদুড়ী খাঁ জমিদারদের আবির্ভাব ঘটে । এদের মধ্যে তৈলক্ষ্য খাঁ ও ভোলানাথ খাঁ ছিলেন নাম করা জমিদার । জনশ্রুতি আছে খাঁ জমিদারদের নাম অনুসারেই খাজুরা নামকরণ করা হয়। অনেকের মতে ভাতুড়িয়া পরগনায় খাঁ ভাদুড়ীদের বসতি ছিল বলে খাজুরা হয়েছে ।
এই গ্রামের জমিদার এবং তৎকালীন সময়ে ম্যাজিস্ট্রেট হিসেবে নিযুক্ত জমিদার জীবন্তীনাথ খাঁ এবং জ্ঞানেন্দ্রনাথ খাঁ রাজশাহীর ভোলানাথ বিশ্বেশ্বর হিন্দু একাডেমীর সুপ্রতিষ্ঠিতকরণে বিপুল অর্থসাহায্য করে এই বিদ্যালয়ের নির্মাণে গুরুত্বপূর্ণ অবদান রাখেন। ফলে বিদ্যালয়ের পূর্ব নাম পরিবর্তন করে তাঁদের পিতা জমিদার ভোলানাথ খাঁর নামানুসারে ভোলানাথ একাডেমী রাখা হয়। ১৯২৯ সালের শেষের দিকে জীবন্তীনাথ খাঁ ও জ্ঞানেন্দ্রনাথ খাঁ একাডেমী পরিচালনার যাবতীয় দায়িত্ব অনুকূল চক্রবর্ত্তী ও তাঁর জীবনাবসানে তাঁর উত্তরাধিকারীদের নিকট অর্পণ করেন। alt=খাজুরা গ্রামের আঞ্চলিক ইতিহাস এবং খাঁ ভাদুড়ী ও লাহিড়ী জমিদার পরিবারদের নিয়ে প্রচলিত জনশ্রুতি|থাম্ব|খাজুরা গ্রামের আঞ্চলিক ইতিহাস এবং খাঁ ভাদুড়ী ও লাহিড়ী জমিদার পরিবারদের নিয়ে প্রচলিত জনশ্রুতি
ভৌগোলিক অবস্থান ও আয়তন
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৯৭৪৯ একর বা ৩৯.৪৬ বর্গকিলোমিটার।
প্রশাসনিক এলাকা
খাজুরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী খাজুরা ইউনিয়নের মোট জনসংখ্যা ছিল ১৯৫৪৫ জন, যারা ৪৯৯৩ টি পরিবারে বসবাস করে, যার মধ্যে পুরুষ হল ৯৬৫৪ জন এবং নারী হল ৯৮৯১ জন।
শিক্ষা ও সংস্কৃতি
খাজুরা ইউনিয়নের গড় সাক্ষরতা হার ৫০.২%। তার মধ্যে নারী শিক্ষার হার ৪৫.৯% এবং পুরুষ শিক্ষার হার ৫৪.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
খাজুরা ইউনিয়নের অর্থনীতি মূলত কৃষি নির্ভর।
বহিঃসংযোগ
খাজুরা ইউনিয়ন — বাংলাদেশ জাতীয় তথ্য বাতায়ন
হ্যারি উইঙ্কস
হ্যারি বিলি উইঙ্কস (Harry Winks; জন্ম: ২ ফেব্রুয়ারি ১৯৯৬; হ্যারি উইঙ্কস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব টটেনহ্যাম হটস্পার এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০২–০৩ মৌসুমে, ইংরেজ ফুটবল ক্লাব টটেনহ্যাম হটস্পার অনূর্ধ্ব-২৩ এবং একাডেমির হয়ে খেলার মাধ্যমে উইঙ্কস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, তিনি অনূর্ধ্ব-২৩ এবং একাডেমি হতে উত্তীর্ণ হয়ে টটেনহ্যাম হটস্পারের মূল দলে যোগদান করেছেন।
মিল্কভিটা
মিল্কভিটা হলো বাংলাদেশের সরকারি দুগ্ধ উৎপাদনকারী প্রতিষ্ঠান। এর মালিক “বাংলাদেশ দুগ্ধ উৎপাদনকারী সমবায় ইউনিয়ন লিমিটেড”, যা বাংলাদেশের সরকার কর্তৃক পরিচালিত একটি সমবায় সমিতি। কোম্পানিটির মূল উদ্দেশ্য হল দুগ্ধ ও দুগ্ধজাত পণ্য সামগ্রী উৎপাদন, প্রক্রিয়াজাতকরণ ও বাজারজাতকরণের মাধ্যমে বাংলাদেশের ক্ষুদ্র, প্রান্তিক ও ভূমিহীন দুগ্ধ উৎপাদনকারী কৃষকদের আর্থ-সামাজিক অবস্থার উন্নয়ন সাধন করা। মিল্কভিটার অধীনে বাংলাদেশের তরল দুধের ৭০ শতাংশ বাজার দখলে রয়েছে। বাংলাদেশের প্রতিটি বিভাগে কোম্পানিটির কারখানা রয়েছে।
ইতিহাস
১৯৭৩ সালে জাতিসংঘ উন্নয়ন সংস্থা (ইউ এন ডি পি) ও  ডেনমার্কের আন্তর্জাতিক উন্নয়ন এজেন্সী (ডানিডা )-এর সহযোগিতায় এদেশের দুগ্ধ নিয়ে নিয়ে স্টাডি করানো  হয় ।  তারা ভারতের   আমূল  পদ্ধতি গ্রহণের সুপারিশ করে
১৯৭৩ সালে বাংলাদেশ সরকার “সমবায় দুগ্ধ প্রকল্প” নামে একটি দুগ্ধশিল্প উন্নয়ন প্রকল্প শুরু করে। দুগ্ধ উৎপাদনকারী কৃষকদের স্বার্থ সংরক্ষণ করে দুগ্ধ উৎপাদন বৃদ্ধির জন্য সরকারের ১৩ কোটি ১২ লাখ টাকা ঋণ সহায়তায় দেশের পাঁচটি এলাকায় দুগ্ধ কারখানা স্থাপন করা হয়। পরবর্তীতে ১৯৭৭ সালে “বাংলাদেশ দুগ্ধ উৎপাদনকারী সমবায় ইউনিয়ন লিমিটেড” (মিল্কভিটা) নামে এর নামকরণ করা হয়।
১৯৭৫ সালের ১ ফেব্রুয়ারী তৎকালীন পাবনা জেলার (বর্তমান সিরাজগঞ্জ জেলার)  বাঘাবাড়ি ঘাটে মিল্কভিটার সর্ববৃহৎ প্ল্যান্ট উদ্বোধন করেন প্রধানমন্ত্রী ক্যাপ্টেন এম. মনসুর আলী।
পণ্য
এর মূল পণ্য হল তরল দুধ, যা “মিল্কভিটা” নামে বিক্রয় করা হয়। তরল দুধের পাশাপাশি প্রতিষ্ঠানটি ঘি, মাখন, আইসক্রিম, মিষ্টি দই, টক দই, ক্রিম, চকলেট ও লবঙ্গ বিক্রি করে।
আজিমগঞ্জ জংশন রেলওয়ে স্টেশন
আজিমগঞ্জ রেলওয়ে স্টেশন হল বারহারওয়া-আজিমগঞ্জ-কাটোয়া লুপের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের হুগলি নদীর একটি অংশ ভাগীরথীর পশ্চিমে অবস্থিত মুর্শিদাবাদ জেলায় অবস্থিত। এটি জিয়াগঞ্জ আজিমগঞ্জ পৌরসভায় পরিষেবা প্রদান করে।
ইতিহাস
১৮৬৩ সালে, ভারতীয় শাখা রেলওয়ে কোম্পানি, একটি বেসরকারি কোম্পানি নলহাটি-আজিমগঞ্জ শাখা লাইন চালু করে। ইন্ডিয়ান ব্রাঞ্চ রেলওয়ে কোম্পানি ১৮৭২ সালে ভারত সরকার কিনে নেয় এবং লাইনটির নাম পরিবর্তন করে নলহাটি স্টেট রেলওয়ে রাখা হয়। এটি ১৮৯২ সালে ইস্ট ইন্ডিয়ান রেলওয়ে কোম্পানির একটি অংশ হয়ে ওঠে।
১৯১৩ সালে, হুগলি-কাটোয়া রেলওয়ে ব্যান্ডেল থেকে কাটোয়া পর্যন্ত একটি লাইন নির্মাণ করে এবং বারহারওয়া-আজিমগঞ্জ-কাটোয়া রেলওয়ে বারহারওয়া-আজিমগঞ্জ-কাটোয়া লুপ লাইন তৈরি করে।
১৯৭১ সালে ফারাক্কা ব্যারেজ নির্মাণ ও রেলসেতু উদ্বোধনের ফলে এলাকার রেল যোগাযোগ চিত্র সম্পূর্ণ পাল্টে যায়। আজিমগঞ্জ জংশন নিউ জলপাইগুড়ির সংযোগস্থলে একটি গুরুত্বপূর্ণ স্টেশন হিসেবে আবির্ভূত হয়।
প্রধান ট্রেন
আজিমগঞ্জ জংশন থেকে কয়েকটি গুরুত্বপূর্ণ ট্রেন চলাচল করে :
ফিরিয়ে দাও
ফিরিয়ে দাও চক্রবর্তী পরিচালিত একটি বাংলা অ্যাকশন ড্রামা চলচ্চিত্র । ১৯৯৪ সালে তিরুপতি চলচ্চিত্রের ব্যানারে এই ছবিটি মুক্তি পেয়েছিল। ছবিটির সংগীত পরিচালনা করেছেন বাপ্পি লাহিড়ী ।
পল গিব
পল অ্যান্থনি গিব (Paul Gibb; জন্ম: ১১ জুলাই, ১৯১৩ - মৃত্যু: ৭ ডিসেম্বর, ১৯৭৭) ইয়র্কশায়ার নর্থ রাইডিংয়ের অ্যাকম্ব এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৮ থেকে ১৯৪৬ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ইয়র্কশায়ার ও এসেক্স দলের প্রতিনিধিত্ব করেছেন। দলে তিনি মূলতঃ ব্যাটিং উদ্বোধন করতেন কিংবা মাঝারিসারিতে ব্যাটিংয়ে নামতেন। এছাড়াও মাঝে-মধ্যে উইকেট-রক্ষকের দায়িত্ব পালন করতেন পল গিব।
শৈশবকাল
অক্সফোর্ডের সেন্ট এডওয়ার্ডস স্কুলে পড়াশোনা শেষে কেমব্রিজের ইমানুয়েল কলেজে অধ্যয়ন করেছেন। অক্সফোর্ডের সেন্ট এডওয়ার্ডস একাদশে খেলতেন। ১৯৩৫ থেকে ১৯৩৮ সময়কালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশগ্রহণ করেছেন তিনি। ১৯৩৫ সালের প্রথম বছরে ব্যাটসম্যান হিসেবে খেলতে থাকেন।
প্রথম বর্ষে তিনি শুধুই ব্যাটসম্যান হিসেবে নিজেকে দাঁড় করিয়েছিল। কিন্তু, দ্বিতীয় বর্ষে এস. সি. গ্রিফিথ আহত হলে উইকেট-রক্ষকের দায়িত্বভার গ্রহণ তার উপর বর্তায়। কেমব্রিজে অবস্থানকালে ১৯৩৬ সালে নিজস্ব দ্বিতীয় বছরে মাঝে-মধ্যেই উইকেট-রক্ষকের ভূমিকায় আবির্ভূত হন। এ সময়ে তিনি বিলি গ্রিফিথের সহকারী ছিলেন। গ্রিফিথ পরবর্তীতে ১৯৪৮ ও ১৯৪৯ সালে নিজের তিন টেস্টের দুটিতে ইংল্যান্ডের উইকেট-রক্ষক ছিলেন। তৃতীয় বর্ষে এ দায়িত্ব তাকে একাকী নিতে হয় ও গ্রিফিথকে খেলা থেকেই বাদ দেয়া হয়। এরফলে ব্যাপক সমালোচনার সৃষ্টি হয়। ১৯৩৭ সালে নিজস্ব তৃতীয় বছরে বিতর্কিতভাবে গ্রিফিথকে পাশ কাটিয়ে উইকেট-রক্ষক হিসেবে মনোনীত হয়েছিলেন। বিশ্ববিদ্যালয়ের চারটি খেলায় ৫৪ গড়ে রান তুলেছিলেন। শেষ বর্ষে থাকাকালীন সেঞ্চুরি করেন। এর পূর্বেকার বছরে ৮৭ রানে বাজেভাবে রান আউটের শিকার হন।
প্রথম-শ্রেণীর ক্রিকেট
১৯৩৫ থেকে ১৯৪৬ সাল পর্যন্ত ইয়র্কশায়ারের সদস্য ছিলেন পল গিব। ছয় মৌসুম এসেক্সের পক্ষে পেশাদারী পর্যায়ে খেলেন। তন্মধ্যে, চারবার সহস্রাধিক রানের মাইলফলক স্পর্শ করেছিলেন। কেমব্রিজ বিশ্ববিদ্যালয়ে খেলার পাশাপাশি ইয়র্কশায়ারের পক্ষে খেলতে শুরু করেন। ইয়র্কশায়ারের পক্ষে প্রথম ইনিংসেই করেছিলেন অপরাজিত ১৫৭ রান। ১৫৭ রানে অপরাজিত থেকে নিজস্ব প্রথম প্রথম-শ্রেণীর ক্রিকেটে সেঞ্চুরি হাঁকান। ১৯৩৫ সালে ইয়র্কশায়ারের সদস্যরূপে তার এ সেঞ্চুরিটি পরবর্তীকালে ব্যক্তিগত দ্বিতীয় সর্বোচ্চ ইনিংসের মর্যাদা পায়। ১৯৩৫-৩৬ মৌসুমে ইয়র্কশায়ার দলের নেতৃত্বে থেকে জ্যামাইকা গমন করেন।
১৯৪৬ সালে ইয়র্কশায়ারের সদস্যরূপে ওয়ারউইকশায়ারের বিপক্ষে নিজস্ব দ্বিতীয় প্রথম-শ্রেণীর শতক হাঁকান। ১৯৪৭ থেকে ১৯৫০ সাল পর্যন্ত চারবছর কোন প্রথম-শ্রেণীর খেলায় অংশগ্রহণ করেননি পল গিব। তবে, ১৯৫১ সালে এসেক্সের পক্ষে খেলার জন্যে চুক্তিবদ্ধ হন। এরফলে, প্রথম ব্লুধারী খেলোয়াড় হিসেবে পেশাদারী পর্যায়ের দিকে ধাবিত হন তিনি। ফলশ্রুতিতে, মেরিলেবোন ক্রিকেট ক্লাব (এমসিসি) কর্তৃপক্ষ তার সদস্যপদ বাতিল করে।
তাসত্ত্বেও, এসেক্সের পক্ষে নিজের প্রথম মৌসুমেই চারটি শতরানের ইনিংস খেলেছিলেন তিনি। ১৯৫৬ সাল পর্যন্ত ছয় বছরে সর্বমোট চারবার সহস্র রানের মাইলফলক স্পর্শ করেন। ১৯৫৩-৫৪ মৌসুমে কমনওয়েলথ দলের সদস্যরূপে ভারত গমন করেন। আসামভিত্তিক জোড়হাটের বিপক্ষে ১৫৪ রানের ইনিংস খেলেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করার সুযোগ পেয়েছিলেন তিনি। আট টেস্টে ৪৪.৬৯ গড়ে রান তুলেছেন। ২৪ ডিসেম্বর, ১৯৩৮ তারিখে টেস্ট ক্রিকেটে অভিষেক ঘটেছিল পল গিবের।
জুলাই, ১৯৩৮ সালে ইংল্যান্ডের নিয়মিত উইকেট-রক্ষক লেস অ্যামিস আহত ছিলেন। ফলশ্রুতিতে, ওল্ড ট্রাফোর্ডে অনুষ্ঠিত অ্যাশেজ সিরিজের তৃতীয় টেস্টে সফরকারী অস্ট্রেলিয়ার বিপক্ষে উইকেট-রক্ষণে অগ্রসর হতে হয়েছিল পল গিবকে। এ পর্যায়ে ইয়র্কশায়ারে সচরাচর ও অতি পরিচিত উইকেট-রক্ষক আর্থার উডকে পাশ কাটিয়ে তাকে মনোনয়ন দেয়া হয়েছিল। তবে, ঐ টেস্টে বৃষ্টিবিঘ্নিত হলে কোন বল মাঠে গড়ানো বাদেই খেলাটি পরিত্যক্ত ঘোষিত হয়। জুলাইয়ের শেষদিকে হেডিংলিতে চতুর্থ টেস্টে অনুষ্ঠিত হয়। কিন্তু পল গিব নিজেই আঘাতপ্রাপ্ত হলে ফ্রেড প্রাইস উইকেট-রক্ষক হিসেবে টেস্ট ক্রিকেটে অভিষিক্ত হন। তবে, এটিই ফ্রেড প্রাইসের একমাত্র টেস্টে অংশগ্রহণ ছিল। পঞ্চম টেস্টে আর্থার উডকে নেয়া হলে এবারো উপেক্ষার শিকারে পরিণত হন। ১৯৩৯ সালে আর্থার উড নিজ দেশে ওয়েস্ট ইন্ডিজের বিপক্ষে তিন টেস্টে খেলেছিলেন।
তাসত্ত্বেও, ১৯৩৮-৩৯ মৌসুমে দক্ষিণ আফ্রিকা গমনের উদ্দেশ্যে লেস অ্যামিসের সহকারী হিসেবে তাকে রাখা হয়। পাঁচ টেস্টের ঐ সিরিজে উদ্বোধনী ব্যাটসম্যান হিসেবে লেন হাটনের সাথে খেলেন তিনি। ২৪ ডিসেম্বর, ১৯৩৮ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সিরিজের প্রথম টেস্টে অভিষেক ঘটে তার। অভিষেক ঘটা প্রথম টেস্টে স্বাগতিক দক্ষিণ আফ্রিকার বিপক্ষে তিনি ৯৩ ও ১০৬ রানের ইনিংস উপহার দেন। ডারবানে ঐ সিরিজের পঞ্চম ও শেষ টেস্টের দ্বিতীয় ইনিংসে ১২০ রানের দ্বিতীয় টেস্ট সেঞ্চুরি হাঁকান। কিন্তু, অসীম সময়ের ঐ টেস্টটি ১০দিনেও শেষ না হলে তা ড্রয়ে পরিণত হয়।
পরের মৌসুমে লেস অ্যামিস আহত হলে গিবকে তৃতীয় ও চতুর্থ টেস্টে আর্থার উডের ন্যায় অভিজ্ঞ উইকেট-রক্ষককে বাদ দিয়ে তাকে ইংরেজ দলে রাখা হয়। ঐ সময়ে আর্থার উড ইয়র্কশায়ারে থাকাকালে তার চেয়েও এগিয়ে ছিলেন।
বিশ্বযুদ্ধে অংশগ্রহণ
দ্বিতীয় বিশ্বযুদ্ধকালীন পল গিব কাতালিনা ও সান্ডারল্যান্ডের চলন্ত জাহাজে রয়্যাল এয়ার ফোর্সের পাইলট হিসেবে নিযুক্ত হয়েছিলেন।
যুদ্ধ শেষ হবার পর ১৯৪৬ সালের পূর্ব-পর্যন্ত ইংল্যান্ডের পক্ষে খেলতে পারেননি। দ্বিতীয় বিশ্বযুদ্ধের পর ভারতের বিপক্ষে প্রথম টেস্টে ৬০ রান তুলেন। তন্মধ্যে, পঞ্চম উইকেট জুটিতে হার্ডস্টাফের সাথে ১৮২ রান যুক্ত করেছিলেন। নিজদেশে সফরকারী ভারতের বিপক্ষে সিরিজের প্রথম দুইটি টেস্টে উইকেট-রক্ষক হিসেবে খেললেও তৃতীয় টেস্টে বাদ পড়েন। ওভালের তৃতীয় টেস্টে গডফ্রে ইভান্স তার স্থলাভিষিক্ত হওয়াসহ টেস্টে অভিষিক্ত হন।
অবসর
সবমিলিয়ে আট টেস্টে অংশ নিয়ে তিনটি অর্ধ-শতরান ও দুইটি শতরানের ইনিংস খেলেছিলেন তিনি। ১৯৫৬ সালে এসেক্স দল থেকে বাদ পড়েন। ক্রিকেট খেলা থেকে অবসর গ্রহণের পর ১৯৫৭ থেকে ১৯৬৬ সাল পর্যন্ত প্রথম-শ্রেণীর ক্রিকেটে আম্পায়ার হিসেবে খেলা পরিচালনা করেছিলেন পল গিব। পরবর্তীতে সারের গিল্ডফোর্ডে বাসচালকের ভূমিকায় অবতীর্ণ হতে হয়েছিল পল গিবকে। সেখানেই ৭ ডিসেম্বর, ১৯৭৭ তারিখে আকস্মিকভাবে পল গিবের দেহাবসান ঘটে। ১৯৭৯ সালের উইজডেন সংস্করণে তারও মৃত্যুসংবাদ প্রকাশ করা হয়েছিল।
খেলোয়াড়ী জীবনের শুরুতে বলে হুক মারার অভ্যাস ছিল যা প্রায়শঃই তার দূর্দশা ডেকে আনতো। এরপর তা থেকে উত্তরণ ঘটানোর পর আউট করার বেশ দুষ্কর হয়ে দাঁড়ায়। তার ধৈর্য্যধারণ বেশ প্রশংসনীয় পর্যায়ের ছিল।
শানশি বিশ্ববিদ্যালয়
শানশি বিশ্ববিদ্যালয় (, এসএক্সইউ(SXU) ) হচ্ছে একটি সরকারি বিশ্ববিদ্যালয় যা চীনের শানশি প্রদেশের তাইয়ুয়ান শহরে অবস্থিত। ১৯০২ সালে প্রতিষ্ঠিত, শানশি বিশ্ববিদ্যালয় ১৯১০-এর দশকে চীনের তিনটি (অন্য দুটি হচ্ছে পিকিং বিশ্ববিদ্যালয় ও তিয়ানজিন বিশ্ববিদ্যালয়) জাতীয় আধুনিক বিশ্ববিদ্যালয়ের একটি ছিল। বিশ্ববিদ্যালয়টিতে দর্শন, আইন, শিক্ষা, লিবারেল আর্টস, ইতিহাস, বিজ্ঞান, প্রকৌশল, চিকিৎসা বিজ্ঞান এবং ব্যবস্থাপনায় দেশি এবং বিদেশি শিক্ষার্থীদের স্নাতক, স্নাতকোত্তর বা পিএইচডি ডিগ্রী প্রদান কড়া হয়। এক সময় নির্দিষ্ট ক্ষেত্রে উন্নতমানের প্রশিক্ষণ এবং গবেষণা মান বজায় রাখার জন্য শানশি বিশ্ববিদ্যালয়ে স্বরাষ্ট্র মন্ত্রণালয় কর্তৃক চীনা ভাষা ও সংস্কৃতি শিক্ষা বিষয়ক পাঠ্যক্রম অন্তর্ভুক্ত ছিল। বর্তমানে, ১০৭১৩ স্নাতক এবং ২২০০ স্নাতকোত্তর শিক্ষার্থী বিশ্ববিদ্যালয়টিতে অধ্যয়ন করছে। চীনা ১০০০+ বিশ্ববিদ্যালয়ের মধ্যে এটি ৮৫তম র‍্যাঙ্কে আছে।
ইতিহাস
শানশি প্রদেশের রাজধানী, তাইয়ুয়ানে অবস্থিত শানশি বিশ্ববিদ্যালয় ৮ই মে, ১৯০২ সালে শানশি গ্র্যান্ড স্কুল হিসেবে মেট্রোপলিটন গ্র্যান্ড স্কুল (পিকিং বিশ্ববিদ্যালয়ের পূর্বসূরি) এবং নর্দান গ্র্যান্ড স্কুল (তিয়ানজিন বিশ্ববিদ্যালয়ের পূর্বসূরি) এর পাশাপাশি প্রতিষ্ঠা করা হয়েছিল, যা আধুনিক চৈনিক উচ্চ শিক্ষার যুগ শুরু করে। ২০০৫-এর মে মাসে, শিক্ষা স্বরাষ্ট্র মন্ত্রণালয় এবং শানশি প্রদেশের গণ সরকার কর্তৃক শানশি বিশ্ববিদ্যালয়কে পুনঃপ্রতিষ্ঠা করা হয়।
১৯১২ সালে, শানশি বিপ্লবের পর，শানশি গ্র্যান্ড স্কুল পরিবর্তন করে শানশি বিশ্ববিদ্যালয় করা হয়। ১৯১৮ সালে, সেই নাম পরিবর্তন করে "জাতীয় শানশি বিশ্ববিদ্যালয়" (সরলীকৃত চীনা: 国立山西大学 প্রথাগত চীনা: 國立山西大學; ফিনিন: GuoLi ShanXi DaXue)করা হয়। ১৯৩১ সালে আবার শানশি বিশ্ববিদ্যালয় নামকরণ করা হয়। ১৯৩৭ সালে, জাপানের সাথে প্রতিরোধ যুদ্ধের কারণে, শানশি বিশ্ববিদ্যালয় তাইয়ুয়ান ত্যাগ করে। স্কুল অব ল সরিয়ে পিংইয়াও, কলেজ অব লিবারেল আর্টস সরিয়ে য়ুনচেং, ইঞ্জিনিয়ারিং ও ফিজিক্স বিভাগ এবং সভাপতির কার্যালয় সরিয়ে লিনফেন-এ নিয়ে যাওয়া হয়। কিন্তু যুদ্ধে জাপানী পক্ষের জয়লাভে তাইয়ুয়ান, পিংইয়াও, য়ুনচেং এবং লিনফেন ক্ষতিগ্রস্ত হবার আশংকায় ছিল। ফলে ১৯৩৮ সালে শানশি (陕西) সানয়ুয়ান-এ পুনঃপ্রতিষ্ঠা এবং য়িচুয়ানে সরিয়ে নিয়ে আসার আগ পর্যন্ত শানশি বিশ্ববিদ্যালয় তার শিক্ষাদান কার্যক্রম বন্ধ রাখে। ১৯৪৩ সালে, য়িচুয়ানে টাইফাস জ্বর মহামারী আকার ধারণ করলে শানশি বিশ্ববিদ্যালয়কে শানশি (山西）প্রদেশে নিয়ে আসা হয়। যুদ্ধে চীনের জয়লাভ হলে, ১৯৪৬ সালে শানশি বিশ্ববিদ্যালয়কে আবার তাইয়ুয়ানে পুনর্বহাল করা হয়।
১৯৫২ সালে, গণপ্রজাতন্ত্রী চীনের শিক্ষা মন্ত্রণালয়ের এক আদেশক্রমে, ডিপার্টমেন্ট অব লিবারেল আর্টস এবং ডিপার্টমেন্ট অব সাইন্স নিয়ে শানশি নরম্যাল কলেজ, স্কুল অব ল'কে রেনমিন ইউনিভার্সিটি অব চায়না, স্কুল অব ইকোনোমিক করা হয়। ডিপার্টমেন্ট অব ইঞ্জিনিয়ারিংকে ইউনিভার্সিটি অব সাইন্স এন্ড টেকনোলোজি, বেইজিং, নর্থওয়েস্টার্ন পলিটেকনিক্যাল ইউনিভার্সিটি এবং তাইয়ুয়ান ইউনিভার্সিটি অব টেকনোলোজির সাথে অন্তর্ভুক্ত করা হয়। ১৯৫৯ সালে, শানশি বিশ্ববিদ্যালয় তাইয়ুয়ান উচেং স্ট্রীটে পুনঃনির্মিত হয়। ১৯৯৮ সালে，শানশি বিশ্ববিদ্যালয় শানশি প্রদেশের একটি প্রধান বিশ্ববিদ্যালয় হয়ে উঠে। ২০০২ সালে, বিশ্ববিদ্যালয়টি তার শতবর্ষ উদ্‌যাপন করে। ঐসময় জাতিসংঘের মহাসচিব কোফি আন্নান জাতিসংঘে বিশ্ববিদ্যালয়টির সমর্থনের জন্য শানশি বিশ্ববিদ্যালয়ে একটি অভিনন্দন পত্র প্রেরণ করেন।
একাডেমিক সংগঠন
২০১৬ সালের জুলাইয়ে বিশ্ববিদ্যালয়টির অফিসিয়াল ওয়েবসাইটের তথ্যানুযায়ী, শানশি বিশ্ববিদ্যালয়ের ২৭টি (ডিপার্টমেন্ট) এবং ১টি স্বতন্ত্র কলেজ, একটি স্কুল অব কন্টিনিউয়িং এবং ১টি আন্তর্জাতিক শিক্ষা বিনিময়, যার মধ্যে রয়েছে- দর্শন, অর্থনীতি, আইন, শিক্ষা, সাহিত্য, ইতিহাস, বিজ্ঞান, প্রকৌশল, মেডিসিন এবং ব্যবস্থাপনা
মার্কিন যুক্তরাষ্ট্র
হার্ভার্ড বিশ্ববিদ্যালয়, স্ট্যানফোর্ড বিশ্ববিদ্যালয়, ক্যালিফোর্নিয়া ইন্সটিটিউট অব টেকনোলজি, আরকানসাস স্টেট ইউনিভার্সিটি, ইউনিভার্সিটি অব নিউ ইয়র্ক, মিনেসোটা বিশ্ববিদ্যালয়, ব্রুকস কলেজ, সিটি ইউনিভার্সিটি অব নিউ ইয়র্ক, নুরেমবার্গ, দ্য অ্যাটলান্টিক, ইয়র্ক, ক্যাপ কলেজ, নিউ ইয়র্ক স্টেট ইউনিভার্সিটি, ইডাহো স্টেট ইউনিভার্সিটি, স্যান জোস স্টেট ইউনিভার্সিটি, শিকাগো বিশ্ববিদ্যালয়, পলিমাথ স্টেট ইউনিভার্সিটি, ফেইফার ইউনিভার্সিটি, রাইস বিশ্ববিদ্যালয়, কর্নেল ইউনিভার্সিটি, রাইট স্টেট ইউনিভার্সিটি
কানাডা
ম্যানিটোবা বিশ্ববিদ্যালয়, ইউনিভার্সিটি অব ভিক্টোরিয়া, ম্যাকমাস্টার ইউনিভার্সিটি, সাইমন ফ্রেজার ইউনিভার্সিটি
ব্রিটেন
কেমব্রিজ বিশ্ববিদ্যালয়, সাসেক্স ইউনিভার্সিটি, অ্যাস্টোন ইউনিভার্সিটি, বার্মিংহাম ইউনিভার্সিটি, ডার্বি ইউনিভার্সিটি, বার্মিংহাম সিটি ইউনিভার্সিটি, ইউনিভার্সিটি অব এবার্ডিন
জার্মানি
ইউনিভার্সিটি অব গিয়েসেন, আরডব্লিউটিএইচ আখেন ইউনিভার্সিটি
ফ্রান্স
দ্য ফ্রেঞ্জ ন্যাশনাল সেন্টার ফর সাইন্টিফিক রিসার্চ, ইউনিভার্সিটি অব প্যারিস ৬, ইউনিভার্সিটি অব ফ্রান্স রিইউনিয়ন
দক্ষিণ কোরিয়া
ইউনিভার্সিটি অব সিওল, হালিম ইউনিভার্সিটি, সাংম্যুং ইউনিভার্সিটি, কুয়াংয়ুন ইউনিভার্সিটি
অস্ট্রেলিয়া
ইউনিভার্সিটি অব টেকনোলোজি সিডনী, মেলবোর্ন ইউনিভার্সিটি
জাপান
টোকিও ইন্টারন্যাশনাল ইউনিভার্সিটি, ইয়ামাগাতা ইউনিভার্সিটি, টোকিও গাকুগেই ইউনিভার্সিটি, ইউয়াটে ইউনিভার্সিটি, ককুশিকান ইউনিভার্সিটি, রিক্যু ইউনিভার্সিটি, ইয়ুকহামা ন্যাশনাল ইউনিভার্সিটি
হংকং
চায়নিজ ইউনিভার্সিটি হংকং, হংকং ব্যাপটিস্ট ইউনিভার্সিটি, হংকং ইউনিভার্সিটি অব সাইন্স এন্ড টেকনোলজি, ন্যাশনাল চিয়াও তুং ইউনিভার্সিটি,
বেলজিয়াম
নিউ লু উয়েন ক্যাথোলিক ইউনিভার্সিটি, গেন্ট ইউনিভার্সিটি
লক্ষ্মী (অভিনেত্রী)
লক্ষ্মী (জন্ম: ইয়ারাগুডিপতি ভেঙ্কটলক্ষ্মী, ১৩ ডিসেম্বর ১৯৫২) হলেন একজন ভারতীয় অভিনেত্রী। তামিল চলচ্চিত্র শ্রী ভাল্লি দিয়ে তার চলচ্চিত্রে অভিষেক ঘটে। মুখ্য অভিনেত্রী হিসেবে তার প্রথম তামিল চলচ্চিত্র হল জীবনামসম (১৯৬৮) এবং প্রথম তেলুগু চলচ্চিত্র বন্ধব্যলু (১৯৬৮)। ১৯৭৪ সালে তার অভিনীত দ্বিতীয় মালয়ালম চলচ্চিত্র ছত্তকরি সারা ভারতে ব্যবসাসফল হয়।
লক্ষ্মী মালয়ালম চলচ্চিত্র সিলা নেরঙ্গলিল সিলা মণিতারগল (১৯৭৭)-এ অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি একটি কেরালা রাজ্য চলচ্চিত্র পুরস্কার, দুটি কর্ণাটক রাজ্য চলচ্চিত্র পুরস্কার, নয়টি ফিল্মফেয়ার পুরস্কার দক্ষিণ, এবং তিনটি নন্দি পুরস্কার অর্জন করেন।
প্রারম্ভিক জীবন
লক্ষ্মী ১৯৫২ সালের ১৩ই ডিসেম্বর চেন্নাইয়ে জন্মগ্রহণ করেন। তার পিতা ইয়ারাগুডিপতি ভরদ রাও একজন চলচ্চিত্রকার এবং মাতা কুমারী রুক্মিণী ছিলেন একজন তামিল অভিনেত্রী। লক্ষ্মী চেন্নাই শহরে বেড়ে ওঠেন।
ভক্ত বাহাদুর সাপকোটা
ভক্ত বাহাদুর সাপকোটা (জন্ম ১৯৪৭) একজন নেপালী দূরপাল্লার দৌড়বিদ। তিনি ১৯৭২ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
পিপরুল ইউনিয়ন
পিপরুল ইউনিয়ন বাংলাদেশের রাজশাহী বিভাগের নাটোর জেলার নলডাঙ্গা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৫৫.৮৭।
ভৌগোলিক অবস্থান ও আয়তন
নলডাঙ্গা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৯৯০০ একর বা ৪০.০৭ বর্গকিলোমিটার। এর উত্তরে খাজুরা ইউনিয়ন, পূর্বে সিংড়া উপজেলা, দক্ষিণে নাটোর সদর উপজেলার দিঘাপাতিয়া ইউনিয়ন এবং পশ্চিমে নলডাঙ্গা পৌরসভা ও মাধনগর ইউনিয়ন অবস্থিত। ইউনিয়নের মাঝামাঝি দিয়ে বারনই নদী প্রবাহিত হয়েছে।
প্রশাসনিক এলাকা
পিপরুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
জনসংখ্যা
২০১১ সালের আদমশুমারি অনুযায়ী পিপরুল ইউনিয়নের মোট জনসংখ্যা ছিল ২৮৬১৪ জন, যারা ৭২৩৭ টি পরিবারে বসবাস করে, যার মধ্যে পুরুষ হল ১৪১৮১ জন এবং নারী হল ১৪৪৩৩ জন।
শিক্ষা ও সংস্কৃতি
পিপরুল ইউনিয়নের গড় সাক্ষরতা হার ৪৮.২%। তার মধ্যে নারী শিক্ষার হার ৪৫.৬% এবং পুরুষ শিক্ষার হার ৫০.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ পাটুল দাখিল মাদ্রাসা ও কালিগঞ্জ উচ্চ বিদ্যালয় উল্লেখযোগ্য
অর্থনীতি ও যোগাযোগ
পিপরুল ইউনিয়নের অর্থনীতি মূলত কৃষি নির্ভর।এছাড়াও এখানে সীমিত আকারে মৎস্য চাষ করে থাকেন এলাকার মৎস্য চাষীরা।
বহিঃসংযোগ
পিপরুল ইউনিয়ন — বাংলাদেশ জাতীয় তথ্য বাতায়ন
হামিদুজ্জামান সরকার
হামিদুজ্জামান সরকার বাংলাদেশের রংপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রংপুর-১০ আসনের সংসদ সদস্য ছিলেন।
রাজনৈতিক জীবন
হামিদুজ্জামান সরকার আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১০ আসন থেকে সংসদ সদস্য নির্বাচিত হন।
জিনাত আরা
জিনাত আরা (জন্ম: ১৫ মার্চ, ১৯৫৩) বাংলাদেশের তৃতীয় নারী বিচারপতি। তিনি আপিল বিভাগের সাবেক বিচারপতি। তিনি হাইকোর্ট বিভাগের তৃতীয় নারী বিচারপতি এবং আপিল বিভাগের দ্বিতীয় নারী বিচারপতি।
প্রাথমিক জীবন ও পরিবার
বিচারপতি জিনাত আরা মরহুম এইচএমআর সিদ্দিকী ও মরহুম বেগম আয়েশা সিদ্দিকীর মেয়ে। তিনি ১৯৫৩ সালের ১৫ মার্চ জন্মগ্রহণ করেন।